Paxillus involutus

Paxillus involutus, ankaŭ konata kiel rulrando, estas specio de bazidiomiceta fungo. Kvankam ĝi havas lamelojn, ĝi estas pli proksime parenca al la boletoj, kiuj enhavas fungotubojn, ol al tipaj agarikaloj. Unue priskribita de Pierre Bulliard en 1785, ĝi ricevis sian nunan dunomon de Elias Magnus Fries en 1838. Genetika testado sugestas, ke Paxillus involutus povus esti specikomplekso prefere ol ununura specio. En diversaj nuancoj de bruno, la bazidiokarpo kreskas ĝis alteco de 6 cm kaj havas funelforman gribon ĝis larĝo de 12 cm, kun karakteriza volvita rando kaj lameloj kiuj etendas suben kaj kies fungotuboj proksimas al la stipo.

 Tokseco 

Paxillus involutus estis vaste manĝata en centra kaj orienta Eŭropo ĝis la Dua Mondmilito, kvankam anglaj gvidlibroj ne rekomendis ĝin.HAAS, Hans (1969). The Young Specialist looks at Fungi ("La juna specialisto rigardas fungojn"). Londono: Burke, p. 54. ISBN 0-222-79409-7.LAMAISON, Jean-Louis; POLESE, Jean-Marie (2005). The Great Encyclopedia of Mushrooms ("La granda enciklopedio de fungoj"). Kolonjo, Germanio: Könemann, p. 35. ISBN 978-3-8331-1239-3. En Pollando, tiu ĉi fungo ofte estis manĝata post peklado en vinagro aŭ salakvo.BENJAMIN, Denis R. (1995). Mushrooms: Poisons and Panaceas, a Handbook for Naturalists, Mycologists and Physicians ("Fungoj: Venenoj kaj panaceoj, manlibro por naturalistoj, fungosciencistoj kaj kuracistoj"). New York: W.H. Freeman and Co. paĝoj 382–84. ISBN 0-7167-2600-9. Oni sciis, ke ĝi iritus la digestan sistemon se oni konsumus ĝin krude, sed oni supozis, ke ĝi estas manĝebla post kuirado.BRESINSKY, Andreas; BESL, Helmut (1990). A Colour Atlas of Poisonous Fungi ("Kolora atlaso de venenaj fungoj"). London: Wolfe Publishing, paĝoj 126–29. ISBN 0-7234-1576-5. Oni revalorigis ĝian toksecon post kiam la germana mikologiisto Julius Schäffer malsanis post manĝo en oktobro 1944. Ĉirkaŭ unu horon post kiam li kaj lia edzino konsumis manĝon preparitan kun la fungoj, Schäffer elvomis, kun diareon kaj febron. Plimalboniĝinte, li estis enregistrita en malsanulejon la sekvan tagon; lia reno misfunkciis kaj li pereis post 17 tagoj.BEUCHAT, Larry R. (1987). Food and Beverage Mycology ("Fungoscienco de manĝaĵoj kaj trinkaĵoj"). Novjorko, Nov-Jorkio: Springer. p. 394. ISBN 978-0-442-21084-7.

 Referencoj 

 Eksteraj ligiloj 

Kategorio: Agaricomycetes
Kategorio:Venenaj fungoj
Kategorio:Fungoj de Azio
Kategorio:Fungoj de Eŭropo